เงินบาทเปิด 30.64/68 บาท
ธนาคารกรุงเทพ รายงาน เงินบาทเปิด 30.64/68 คาดทรงตัวนักลงทุนเชื่อกนง.คงดอกเบี้ย
19 ต.ค. 2554

ธนาคารกรุงเทพ รายงาน เงินบาทเปิด 30.64/68 คาดทรงตัวนักลงทุนเชื่อกนง.คงดอกเบี้ย
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.64/68 บาท/ดอลลาร์ แข็งค่าขึ้นจากเย็นวานนี้ที่ปิดตลาดที่ระดับ 30.73/75 บาท/ดอลลาร์
แนวโน้มเงินบาทวันนี้คาดว่าจะทรงตัวอยู่ในระดับนี้ เนื่องจากยังไม่มีปัจจัยใหม่ที่จะเข้ามามีผลต่อตลาด ขณะที่การประชุมคณะกรรมการนโยบายการเงิน(กนง.)วันนี้ นักลงทุนคาดว่าน่าจะยังคงอัตราดอกเบี้ยไว้ในระดับปัจจุบันที่ 3.50%
"วันนี้แนวโน้มบาทน่าจะทรงตัว เพราะยังไม่มีปัจจัยใหม่ๆ เข้ามา ส่วนประชุม กนง.วันนี้ ตลาดก็คาดว่าจะคงอัตราดอกเบี้ยไว้เท่าเดิม" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.68/70 เยน/ดอลลาร์ ส่วนเงินยูโรอยู่ที่ระดับ 1.3773/3777 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.58-30.75 บาท/ดอลลาร์